कोरियाई भाषा में, बुडे (부대) का अर्थ है सेना या सेना की इकाई और जिगै (찌개) का मतलब स्टू होता है। 'सेना स्टू' नाम इस व्यंजन की मूल कहानी का एक बहुत बड़ा हिस्सा है। बुडे जिगै (부대찌개; शाब्दिक रूप से "आर्मी बेस स्टू") या मसालेदार सॉसेज स्टू एक प्रकार का जिगै (स्टू) है, जो हैम, सॉसेज, स्पैम, बेक्ड बीन्स, किमची और गोचुजांग के साथ बनाया जाता है। यह पकवान कोरियाई युद्ध के अंत के कुछ ही समय बाद अमेरिकी सेना के ठिकानों से तस्करी अधिशेष खाद्य पदार्थों का उपयोग करके बनाया गया था। हालाकि यह पकवान युद्ध के बाद दरिद्रता की अवधि में पैदा हुआ था, यह तेजी से विकास की अवधि के दौरान लोकप्रिय होना जारी रखा, और आज भी लोकप्रिय है। 

बुडे- जिगै  में विशेषज्ञता वाले कई रेस्तरां हैं; उईजौंगबू (의정부) में बुडे- जिगै स्ट्रीट सबसे प्रसिद्ध है, जहां ये  पकवान पहले बनाया गया था। ये पकवान अब एक लोकप्रिय अंजू (안주; शराब के साथ सेवन किए जाने वाले भोजन ) है, और दोपहर के भोजन की आइटम है।

इतिहास 
कोरियाई युद्ध के बाद दक्षिण कोरिया में भोजन दुर्लभ था। अमेरिकी सेना के ठिकानों के आसपास रहने वाले लोगों ने उईजौंगबू, प्योंगतेक (의정부, 평택) में, और मुनसान क्षेत्रों के  सेना के ठिकानों से अधिशेष खाद्य पदार्थों का उपयोग किया। आमतौर पर प्रसंस्कृत मांस उत्पादों, सामूहिक रूप से बुडे-गोगी (부대고기; "आर्मी बेस मीट"), बेक्ड बीन्स के साथ हैम, हॉट डॉग्स और स्पैम का उपयोग किया गया था।

ऐसा कहा जाता है कि  बुडे -जिगै की शुरुआत सॉसेज, हैम, कैबेज और प्याज से बने, माक्कोली (막걸리; चावल की शराब) के साथ खाने वाले  स्वादिष्ट मक्खन में तले हुए स्नैक/नाश्ता के रूप में हुई थी, लेकिन बाद में, गोचुजांग (고추장; कोरियाई फर्मेन्टेड चिली पेस्ट) और किम्ची (김치; कोरियाई फर्मेन्टेड पत्तागोभी) के साथ अनछुवय ब्रोथ (멸치 국물; एक प्रकार के मछली का शोरबा ) के स्वाद का स्टू बनाने के लिए शुरू किया गया था और आज भी इसका आनंद लिया जाता है। क्योंकि अमेरिकी उत्पाद कोरियाई लोगों के लिए कानूनी रूप से सुलभ नहीं थे, काले बाजार के माध्यम से सामग्रियों की अक्सर तस्करी की जाती थी।

वर्तमान स्थिति 
बुडे जिगै अभी भी दक्षिण कोरिया में लोकप्रिय है। आम सामग्री में अब पके हुए बीन्स, विएना  सॉसेज, बेकन, टोफू, पोर्क, ग्राउंड बीफ, इंस्टेंट नूडल्स, मैकरोनी, तौक (떡; चावल का केक), अमेरिकन चीज़, मोज़ेरेला, स्कैलियन, मिर्च, लहसुन, मशरूम और अन्य सब्जियाँ शामिल हैं।

उईजौंगबू (의정부) का शहर, जो सियोल द्वारा दक्षिण में बसा हुआ है और कई सेना के अड्डे हैं, वह अपने बुडे जिगै  के लिए प्रसिद्ध है। 20 वीं शताब्दी के उत्तरार्ध में, उईजौंगबू शहर ने यह निर्धारित किया कि नाम में सैन्य या युद्ध-काल के अनुमान को हटाने के लिए पकवान को उईजौंगबू-बुडे जिगै कहा जायेगा, हालाकि कई रेस्तरां इस दिशानिर्देश का पालन नहीं करते हैं। कुछ रेस्तरां ने अपने उत्पाद को उईजौंगबू-बुडे जिगै  कहना शुरू कर दिया है।  

 ओडेंग शिकडांग - उईजौंगबू  (오뎅 식당– 의정부)  उईजौंगबू के बुडे जिगै रेस्तरां में, ओडेंग शिकडांग को सबका पूर्वज माना जाता है। ओडेंग शिकडांग 1960 के बाद से (आधिकारिक तौर पर 1968) चल रहा है जब रेस्तरां के मालिक, स्वर्गीय हौ जी-सूक, ने किमची के साथ लाल मिर्च के पेस्ट जैसे कोरियाई सामग्री के साथ बेस से मीट, हैम और अन्य प्रसंस्कृत मांस को भूनना शुरू किया बुडे बोक्कम (부대볶음) नामक एक डिश बेचने के लिए। क्योंकि सेना के अड्डे से इस तरह के मांस को सेना बेस के बाहर तकनीकी रूप से अवैध था, रेस्तरां का नाम "ओडेंग शिकडांग" रखा गया, जिसका अर्थ है "मछली केक रेस्तरां", ताकि किसी  को  भी संदेह न हो। 
 जॉनसनतांग- 존슨탕  यंग्सन-गु (용산구), सियोल में तैनात एक अमेरिकी सैन्य इकाई के चारों ओर विकसित एक प्रकार का बुडे जिगै, जिसे जॉनसनतांग ("존슨탕" जॉनसन सूप ") कहा जाता है। इसका नाम संयुक्त राज्य के राष्ट्रपति लिंडन बेन्स जॉनसन के नाम पर रखा गया है, जिनके बारे में कहा जाता है कि उन्होंने अपनी कोरियाई यात्रा के दौरान बुडे जिगै के स्वाद के बारे में काफी तर्रीफ़ किए थे।

संदर्भ